### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Ændringer af de allerede godkendte takster på affaldsområdet og fjernvarmeområdet på baggrund af en række ændringer.

### Resumé

For affaldsområdet er der udarbejdet en ny takststruktur og beregningsmodel. Takststrukturen er bygget op efter principperne i Affaldsplanen. For en standardkunde med en 190 liter beholder med 14 dages tømning og en beholder til genanvendelige fraktioner er der tale om en stigning på 220 kr. inkl. moms.

 Taksten for aflevering af affald på forbrændingsanlægget i [adresse] ændres fra 410 kr. pr. ton til 420 kr. pr. ton.

 For Varmeplan [adresse] (transmissionsnettet i Fjernvarme) forhøjes effektbidraget med i alt 103 mio. kr., mens forbrugsbidraget nedsættes fra 252 kr. pr. MWh til 236 kr. pr. MWh.

 For Distributionsområdet (distributionsnettet i Fjernvarme) forhøjes taksterne for såvel forbrugsbidraget som effektbidraget. En standardkunde vil opleve en stigning på ca. 500 kr. inkl. moms set i forhold til en samlet årlig udgift i 2016 på 12.000 kr. til fjernvarme.

### Indstilling

At 1)    De takstmæssige effekter for AffaldVarme Aarhus jævnfør vedlagte takstoversigtsskema godkendes.

 At 2)    De bevillingsmæssige effekter for AffaldVarme Aarhus godkendes i overensstemmelse med indstillingens afsnit 7.

### Sagens forløb

24-11-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 28-11-2016 Magistraten
Fremsendes til [adresse] med bemærkning, at Magistraten i mødet den 28. november 2016 anbefaler, at byrådet tiltræder Magistratsafdelingen for Teknik og Miljøs indstilling af den 3. november 2016.

 Affaldsplan vedlægges indstillingen som bilag.

 Borgmester Steve Olesen deltog ikke i sagens behandling.
 07-12-2016 [adresse]
Fremsendes til Teknisk Udvalg til behandling i henhold til beslutning i byrådets møde den 7. december 2016.
 12-12-2016 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.
 21-12-2016 Aarhus Byråd
Beslutning ikke frigivet